Temeljem odredbe članka 17. Zakona o proračunu („Narodne novine“ broj: 144/21), članaka 35. i 48. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 32. stavka 1. podstavka 8. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20) Gradsko vijeće Grada Staroga Grada na VI. sjednici održanoj dana, 27. siječnja 2022. godine, d o n o s i

**ODLUKU**

**o davanju kapitalnih pomoći trgovačkom**

**društvu Komunalno Stari Grad d.o.o.**

**Članak 1.**

Odobrava se kapitalna pomoć trgovačkom društvu Komunalno Stari Grad d.o.o. kako slijedi:

* + Kapitalna pomoć za nabavu vozila u iznosu od 250.000,00 kuna,
	+ Kapitalna pomoć za nabavu komunalne opreme u iznosu od 440.000,00 kuna,
	+ Kapitalna pomoć za izgradnju Groblja Stari Grad u iznosu od 300.000,00 kuna,
	+ Kapitalna pomoć za izgradnju Groblja Dol u iznosu od 30.000,00 kuna,
	+ Kapitalna pomoć za izgradnju Groblja Selca u iznosu od 65.000,00 kuna

**Članak 2.**

(1) Kapitalne pomoći iz članka 1. ove Odluke odobravaju se za kupnju motornog vozila i komunalne opreme koji su trgovačkom društvu Komunalno Stari Grad d.o.o. nužni za obavljanje redovne komunalne djelatnosti na području Grada Staroga Grada, te za izgradnju groblja koja su društvu dana na upravljanje.

(2) Komunalno Stari Grad d.o.o. dužno je sredstva iz članka 1. ove Odluke koristiti namjenski, provesti postupak javne nabave opreme i radova iz stavka 1. ovog članka te Gradu Starome Gradu dostaviti izvješće o namjenskom utrošku sredstava kapitalne pomoći.

**Članak 3.**

Kapitalna pomoć iz članka 1. ove Odluke isplatit će se iz Proračuna Grada Staroga Grada za 2022. godinu, program 1007 Zaštita okoliša i zbrinjavanje otpada, kapitalni projekt K100007 Komunalne i ekološke usluge, pozicija 082 i 082-5 konto 3861 te program 1008 Prostorno uređenje i unapređenje stanovanja, kapitalni projekt K100003, K100005 i K10006 Izgradnja groblja, pozicija 094-12, 098-5 i 098-6, konto 3861.

**Članak 4.**

Ovlašćuje se Gradonačelnik na poduzimanje svih radnji potrebnih za realizaciju kapitalne pomoći članka 1. ove Odluke.

**Članak 5.**

Ova Odluka stupa na snagu prvog dana od dana objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA

GRAD STARI GRAD

***G r a d s k o v i j e ć e***

KLASA: 402-04/22-01/4 PREDSJEDNIK

URBROJ: 2181-10-01-22-2 GRADSKOG VIJEĆA

Stari Grad, 27. siječnja 2022. godine  Teo Bratanić